So'zangaron Abu Ali ibn sino nomidagi jamoat salomatligi texnikumi

So'zangaron Abu Ali ibn Sino nomidagi Jamoat salomatligi texnikumi – Manzil: 140100, O‘zbekiston, Samarqand shahri, Xo‘ja Ahrori Vali ko‘chasi, 21-uy. 

 Texnikum tashkil etilishi 
So'zangaron Abu Ali ibn Sino nomidagi Jamoat salomatligi texnikumi – O‘zbekiston Respublikasi Oliy va o‘rta maxsus ta’lim vazirligining 2008 yil 30 apreldagi 61-sonli buyrug‘i bilan Samarqand shahar So‘zangaron tibbiyot kolleji sifatida tashkil etilgan va yangi qurulgan binoda faoliyatini boshlagan.
 Qayta tashkil etilgan yil – Oʻzbekiston Respublikasi Prezidentining 2023 yil 20-iyundagi “Ma’muriy islohotlar doirasida sog‘liqni saqlash sohasida davlat boshqaruvini samarali tashkil qilish chora-tadbirlari to‘g‘risida” gi PQ-197 qaroriga asosan So‘zangaron Abu Ali Ibn Sino nomidagn jamoat salomatligi texnikumiga aylantirilgan.
 Loyiha bo‘yicha quvvati 1700 o‘ringa mo‘ljallangan, Bugungi kunda texnikumda 1980 dan ziyod o‘quvchilar Hamshiralik ishi, Feldsherlik ishi, Funksional diagnostika ishi, Stomatoloiya ishi, Farmatsiya, yo‘nalishlarida ta’lim olishmoqda, Bularga texnikumda 130 nafardan ziyod o‘qituvchilar, jumladan Respublikada xizmat ko‘rsatgan yoshlar murabbiysi, Sog‘liqni Saqlash a’lochilari, fan nomzodlari, oliy toifali o‘qituvchilar ta’lim berishmoqda.
 Texnikumda 68 ta 30 o‘rinli, 4 ta 15 o‘rinli o‘quv xonalari, amaliy o‘qitish uchun Samarqand shahrida joylashgan davolash profilaktika muassasalari, stomatologik poliklinikalar, dorixonalar, poliklinikalar, sanitariya-epidemiologiya osoyishtalik va jamoat salomatligi boshqarmalari bilan shartnomalar tuzilib, jami 42 ta o‘quv xonalari tayyorlangan va kerakli jixozlar bilan ta’minlangan, jami 2500 nafar o‘quvchilarin 1 -smenada o‘qitish imkoniyati mavjud.
 Texnikumda faoliyat kursatib kelayotgan 7 ta fan kafedralari bilan Samarqand davlat tibbiyot universiteti, Samarqand davlat universiteti, Samarqand chet tillar instituti, Toshkent axborot texnologiyalari instituti Samarqand filiali, Toshkent farmakologiya institutining fan kafedralari o‘rtasida hamkorlik shartnomalari tuzilgan. Kerakli o‘quv darsliklari va qo‘llanmalarini yaratishda texnikum o‘qituvchilari va institutning yetakchi olimlari bilan hamkorlikda ishlar olib borilmoqda.
 Axborot kutubxonada 15000 ziyod kitob fondi mavjud, texnikumda barcha yo‘nalishlar bo‘yicha darslik va o‘quv qo‘llanmalar yetarli darajada. Texnikum o‘qituvchilari tomonidan barcha fan yo‘nalishlari bo‘yicha elektron qo‘llanmalar va mul’timediya ishlanmalari yaratilgan, Axborot kutubxona zamonaviy innovatsion jixozlangan, barcha kompyuterlar internet tarmog‘iga ulangan, o‘quvchilar dars tayyorlashlari uchun hamma sharoit mavjud.

 Direktor 

 ·        2008 yildan hozirgi kunga qadar Allayarov Tolib Yaxshinorovich 

 Fakultetlar 

 „Hamshiralik ishi“ - 50910203,

 „Feldsherlik ishi“ - 50910204

 „Funksional diagnostika ishi“ - 50910202

 „Stomatologiya ishi" - 50910102

 „Farmatsiya“ - 50910401

 Kafedralar 

 Kasbiy faolyatga oid umumta'lim fanlar

 Umumkasbiy fanlar
 Hamshiralik ishi
 Terapiya
 Xirurgiya va yuqumli kasalliklar
 Farmakologiyaga oid fanlar
 Akusherlik va pediatriya kafedralari faoliyat yuritadi

 Kontingent 
Texnikumda 190 nafar xodim faoliyat yuritadi. 161 nafari o'qituvchi 82 nafar asosiy 79 nafari tashqi o'rindosh va soatbay oʻqituvchilar, 29-nafar texnik xodimlar

 Oʻquvchilar soni 
Texnikumda 1980 dan ziyod talaba taxsil olmoqda

 Maydoni 

 Maydoni: 2.4 ga

 Alohida binolar soni –3

 
https://orginfo.uz/uz/organization/ab8687a76836/

 

 Texnikum rasmiy veb-sayti: https://suzangaronedumed.uz
 Telegram kanal: https://t.me/suzangaronJST
 “Professional taʼlim tizimini yanada takomillashtirishga doir qoʻshimcha chora-tadbirlar toʻgʻrisida” gi 06.09.2019 yil PF-5812-sonli Oʻzbekiston Respublikasi Prezidentining Farmoni: https://lex.uz/docs/-4500926

 “Ma’muriy islohotlar doirasida sog‘liqni saqlash sohasida davlat boshqaruvini samarali tashkil qilish chora-tadbirlari to‘g‘risida” gi 20.06.2023 yil PQ-197-sonli Oʻzbekiston Respublikasi Prezidentining Qarori:https://lex.uz/docs/6507878